KIRJALLINEN KYSYMYS P-2772/02 esittäjä(t): Giovanni Pittella (PSE) komissiolle. Julkisia hankintoja koskeva menettely (laki 236/93).



Virallinen lehti nro 052 E , 06/03/2003 s. 0213 - 0214



KIRJALLINEN KYSYMYS P-2772/02 esittäjä(t): Giovanni Pittella (PSE) komissiolle (25. syyskuuta 2002) Aihe: Julkisia hankintoja koskeva menettely (laki 236/93) V.I.L.A. S.r.l. osallistui kahteen Italian tasavallan virallisessa lehdessä julkaistuun tarjouskilpailuun lain 236/93 nojalla (1 b § kehitysrahasto) ohjelmalla nimeltä Casalgian. Yritys allekirjoitti 19. huhtikuuta 2001 työministeriön kanssa sopimuksen, jossa määritetään kansallisen rahoituksen, yhteisörahoituksen ja yksityisen osuuden määrät. Kehitysrahasto määrää yhteisön varojen jakamisesta promootioyhtiöiden ehdottamille investointiohjelmille. Casalgian-ohjelmalla tuetaan Salernon, Avellinon ja Beneventon maakuntien aluetta, ja sen tavoitteena on luoda uusia työpaikkoja. Tämän vuoksi maakunnat ovat sitoutuneet myöntämään varoja yhteisön rahastoista, jos hyväksytään hanke, jota hallitus pitää myönteisenä myös siksi, että muut alueet, esimerkiksi Campania, ovat äskettäin allekirjoittaneet vastaavia sopimuksia. Salernon maakunta hyväksyi kyseisten campanialaisten maakuntien johtajana, ennen työministeriön kanssa allekirjoitettua sopimusta, päätöksen nro 133 (14. maaliskuuta 2001). Siinä se totesi, että on Salernon maakunnan tehtävä, sille alueellisten toimintaohjelmien yhteydessä annetun roolin puitteissa, järjestää yhteisrahoitus, toisin sanoen käyttää näiden toimintaohjelmien varoja, Casalgian-ohjelman päätökseen saattamiseksi. Campanian alue vahvisti, että vaikka se pitää ohjelmaa myönteisenä, vaikka se haluaisi rahoittaa ohjelman yhteisön varoista ja vaikka se haluaisi kunnioittaa sitä, mitä Avellinon, Beneventon ja Salernon maakunnat ovat päättäneet, se ei voi myöntää rahoitusta yhteisön varoista, koska V.I.L.A. ei ole osallistunut suoraan Campanian alueen järjestämiin julkisia hankintoja koskeviin menettelyihin. Voisiko komissio kertoa, - onko V.I.L.A. noudattanut yhteisön alueellisia toimintaohjelmia koskevia julkisia hankintoja koskevia menettelyjä osallistuessaan kahteen virallisessa lehdessä julkaistuun tarjouskilpailuun lain 236/93 1 b §:n nojalla? - onko Campanian alue velvollinen myöntämään ohjelman päätökseen saattamiseksi kyseessä olevaa yhteisrahoitusta eli yhteisön varoja ottaen huomioon myös maakuntien roolin alueellisten toimintaohjelmien hallinnoinnissa? Anna Diamantopouloun komission puolesta antama vastaus (21. lokakuuta 2002) Arvoisa parlamentin jäsen pyytää komissiota ottamaan kantaa erityistapaukseen: Villa s.r.l. -yhtiön hakemaan yhteisötukeen, jonka Campanian alue myöntää Italian tavoite 1 -ohjelman yhteydessä. Alueelliset ja kansalliset hallintoviranomaiset vastaavat yhteisrahoitettaviksi ehdotettujen hankkeiden arvioinnista, valinnasta ja toteuttamisesta toissijaisperiaatteen nojalla. Tavoitteen 1 kohdealueita Italiassa koskevassa yhteisön tukikehyksessä ja Campanian alueellisessa toimenpideohjelmassa määrätään, että yhteisötuen saaminen tapahtuu avoimuutta koskevien sääntöjen sekä yhteisön kilpailuoikeutta ja palveluiden vapaata liikkumista koskevan lainsäädännön mukaisesti. Oikeus saada tukea syntyy, kun hanke on hyväksytty edellä mainittujen sääntöjen mukaisesti ja se on otettu sisältönsä laadun perusteella tarjouspyynnön voittajien listalle. Kaikki myöhemmät erimielisyydet kuuluvat jäsenvaltion tuomioistuinten toimivaltaan. Arvoisan parlamentin jäsenen kertomuksesta ilmenee, että Campania ei ole kieltänyt Vila s.r.l -yhtiöltä yhteisötuen saantia, vaan yhtiötä on vaadittu osallistumaan julkiseen tarjouspyyntöön. Komissio ilmoittaa myös arvoisalle parlamentin jäsenelle, että Italian oikeusviranomaisten tutkimuksen seurauksena Italian työministeriö keskeytti tiettyjen Vila s.r.l. -yhtiölle myönnettyjen yhteisötukien maksun 21. toukokuuta 1999 annetulla säädöksellä N:o 189/99. Tämä koski hankkeita N:o 722, P.O.M. FSE 940026I, N:o IC/2081Y ja N:o IC/2091N toimenpideohjelmassa FSE 941001I8 sekä N:o IC/194/A toimenpideohjelmassa 946001I8. Vila s.r.l. -yhtiö haki Campanian paikalliselta hallintotuomioistuimelta (TAR, Tribunale amministrativo regionale) keskeytyspäätöksen kumoamista, mutta tuomioistuin hylkäsi vaatimuksen 25.8.1999 annetulla päätöksellä N:o 2145. Komissio seuraa hankkeista vastuussa olevan Italian työministeriön tutkimuksen edistymistä. Komissio huomauttaa arvoisalle parlamentin jäsenelle, että toimivaltainen viranomainen kyseisessä tapauksessa on Campanian aluehallinto, jonka yhteystiedot ovat seuraavat: la regione Campania, Assessorato alla formazione professionale, via S. Lucia 81 Napoli, puhelin: 081-796 63 03.